**এবার আসি রামেশ্বর মাহাত্ম্যকথায়। একবার শ্রীরামচন্দ্র, লক্ষ্মণ ও সুগ্রীব অষ্টাদশ পদ্ম সংখ্যায় বানরদের নিয়ে সমুদ্রের তীরে উপস্থিত হলেন। আর তখন রামচন্দ্র জনক নন্দিনীর চিন্তায় মত্ত হয়েছেন। এমতাবস্থায় রামচন্দ্রের জল পিপাসা পেলো।তিনি জলপান করতে যাবেন এমন সময় মনে হলো শিবদর্শন না করে জল কি করে পান করবেন। আর কথা মাত্র কাজ, পার্থিব শিবলিঙ্গ তৈরি করেন। উপাচারে নিজের মতো করে সাজিয়া তাঁর পূজা করতে শুরু করলেন। মহাদেব তাঁর আহ্বানে সাড়া দেন, এবং নিজে রামচন্দ্র কে আশীর্বাদ করেন। রামচন্দ্রের অনুরোধে লিঙ্গরূপী মহীতলে রামেশ্বর নামে প্রসিদ্ধ হয়ে সমুদ্রতীরে অবস্থান করছেন। তাঁর কথা শোনা মাত্র সব পাপ দূরীভূত হয়, তিনি পাপ নাশক এবং মঙ্গলময় স্বরূপ।